**Elden Ring** on From Softwaren kehittämä ja Bandai Namco Entertainmentin julkaisema toimintaroolipeli. Peli julkaistiin 25. helmikuuta 2022 PlayStation 4, PlayStation 5, Windows, Xbox One, Xbox Series X/S alustoille.

Peli on käsikirjoitettu yhteistyössä fantasiakirjailija George R. R. Martinin kanssa.

Juoni
-----

Pelaaja on "Tahrattu" (engl. *Tarnished*), jonka on tavoiteltava Elden Ringin voimaa ja tultava seuraavaksi Elden Lordiksi *Lands Between* -nimiseen maahan. Elden Ring on murtunut palasiksi ja paloja pitävät hallussaan Lands Betweenin hallitsijan kuningatar Marikan jälkeläiset, jotka ovat puolijumalia. Marikan jälkeläiset tulivat hulluiksi uudesta voimastaan, joka aiheutti sodan nimeltä The Shattering.

Pelaaminen ja pelin maailma
---------------------------

*Elden Ring* on teemaltaan korkeaa fantasiaa ja peli sijoittuu avoimeen pelimaailmaan. Pelin kehittäjien mukaan peli jatkaa evoluutiota *Dark Souls* -pelisarjasta ja pelimekaniikka on näiden pelien välillä samankaltainen. Samaan lajityyppiin kuuluvat myös pelin ohjanneen Hidetaka Miyazakin aiemmat pelit *Bloodborne* ja *Sekiro: Shadows Die Twice*. From Softwaren aikaisemmista peleistä Elden Ring eroaa uusilla toimintajärjestelmillä, jotka toimivat avoimen maailman kanssa.

Pelaaja luo oman hahmon peliin kuten FromSoftwaren useissa muissa peleissä: pelaaja voi päättää luomansa hahmon luonteenpiirteet ja persoonallisuuden. 
Pelin aikana pelaajaa auttaa hänen ratsunsa, joka on eräänlainen hevosen ja vuohen risteymä, ja pelissä on mahdollista taistella vihollisia vastaan joko ilman ratsua, tai ratsun selässä. Pelissä on myös mahdollista hiipiä, niin kuin *Sekiro: Shadows Die Twicessa*, jolloin pelaajalla on mahdollista tehdä yllätyshyökkäyksiä vihollisia vastaan.

Pelin taisteluissa pelaajan on mahdollista kutsua kuolleita vihollisia omalle puolelleen.

Miyazakin mukaan useammat pelaajat saattaisivat pelata sen loppuun. Pelin kehityksessä ei ole tavoiteltu helppoa vaikeustasoa, mutta avoimen pelimaailman johdosta pelaajat voivat kohdata haasteet omaan tahtiinsa. Eri lähestymistavat taisteluun sekä helpommin lähestyttävä moninpeli voivat myös vaikuttaa pelaajan kokemukseen vaikeusasteesta. Miyazakin mukaan yhtiö ei tavoittele vaikeutta sen itsensä takia, vaan kannustaakseen pelaajia kohtaamaan vastoinkäymiset. Yhtiö haluaa pelaajien käyttävät oveluuttaan, tutkivan peliä, muistaakseen mitä tapahtuu ja oppiakseen virheistä.

Pelissä on mukana From Softwaren aiemmista peleistä tutut moninpelielementit pelaajien kutsumiseen ja hyökkäykseen eri pelaajien maailmojen välillä. Yhteistyöpeliä voi pelata kutsumismerkkien avulla, jolloin yksi pelaaja asettaa merkin maahan ja toiset pelaajat käyttävät merkkiä liittyäkseen tämän mailmaan avustamaan. Pelaaja voi asettaa myös salasanan, jolloin vain valitut henkilöt voivat liittyä. Pelaaja voi asettaa myös haastemerkin, jolloin kutsuttu henkilö taistelee kutsujaa vastaan auttamisen sijaan. Yhteistyöpeliin liittyessä pelaaja on alttiina tunkeutumisille aggressiivisilta pelaajilta, mutta yksinpelissä voi valita haluaako sallia tunkeutumiset. Pelaaja voi myös kutsua apua pelaajilta kun toinen pelaaja tunkeutuu tämän maailmaan.

*Elden Ring* tuo takaisin myös aiemmista peleistä tutut viestit toisille pelaajille ja veritahrat, joista näkee miten muut pelaajat ovat kuolleet.

Uutena verkko-ominaisuutena pelissä on niinkutsuttu "ryhmä-ominaisuus", joka toimii käyttämällä ryhmäsalasanaa. Ryhmäsalasana on eräänlainen laajennettu versio kutsumismerkkeihin käytetyistä salasanoista. Mikäli ryhmäsalasanan laittaa päälle, pelaaja näkee korostettuna kaikki veritahrat, viestit, sekä kutsumismerkit, jotka ovat peräisin niiltä pelaajilta, jotka käyttävät samaa ryhmäsalasanaa kuin pelaaja itse. Pelissä ei ole suoranaista rajaa sille, miten moni pelaaja voi käyttää samaa rymäsalasanaa, joten pelaajat voivat käytännössä luoda lähes rajattoman suuria verkostoja löytääkseen apua muilta pelaajilta. *Famitsū*-lehden haastattelussa Hidetaka Miyazaki kuvaili pelin ryhmäominaisuuden toimivan samalla periaatteella kuin klaanit muissa verkkopeleissä.

Kehitys
-------

Pelin kehitys alkoi, kun Hidetaka Miyazaki otti yhteyttä George R. R. Martiniin ja tarjosi tälle mahdollisuuden kirjoittaa taustatarinan kehitteillä olevasta pelistä. Martinin mukaan hänen työnsä koski yksityiskohtaisen taustamaailman luomista peliä varten, jonka hän sai valmiiksi vuosia ennen pelin suunniteltua julkaisupäivää: tämän jälkeen pelin kehittäjät ovat näyttäneet Martinille pelistä hirviöiden suunnitelmia ja erikoistehosteita. Martin kirjoitti pelin taustatarinan, sekä mytologian, kun taas Hidetaka Miyazaki vastasi pelin käsikirjoituksesta, sillä käsikirjoituksen kehittäminen videopelissä sisältää paljon rajoitteita kirjoittajalle ja Miyazaki ei halunnut Martinin kirjoittavan näillä rajoitteilla: Miyazaki halusi Martinin olevan vapaa käyttämään luovuuttaan,  Pelissä on yksityiskohtaisempia NPC-hahmoja kuin aiemmassa *Sekirossa* ja kehittäjät käyttivät Martinin mytologiaa inspiraationa.

Peliä on kuvattu Hidetaka Miyazakin kunnianhimoisimmaksi hankkeeksi tähän mennessä. Pelissä on avoimempia ja suurempia alueita kun From Softwaren edellisissä peleissä. Aiemmissa peleissä on tyypillisesti käytetty haarautuvia polkuja, jotka eivät olleet samalla tavalla avoimia maastoja.
*Elden Ringissä* pelin maailma ja taustatarinat esitetään laajemmassa mittakaavassa lisäten vapautta ja syvyyttä tutkimukseen. Pelissä on mahdollista liikkua hevosella ja taistella hevosen selästä.

Miyazaki on sanonut, että hän haluaa aina tehdä kauniita maailmoja. Pelit sijoittuvat synkkiin fantasiamaailmoihin ja Miyazakin mukaan "valo näyttää kauniimmalta pimeydessä". Miyazakin mukaan kun autiomaan keskellä on jotain kaunista sitä voidaan arvostaa enemmän: yksi jalokivi kasassa ei näytä kauniilta, mutta kun löytää yhden mudasta se on arvokkaampi. Lisäksi onnellinen ja kirkas maailma ei tunnu realistiselta hänelle.

Pelin kehitys alkoi *Dark Souls 3:n* ladattavan sisällön jälkeen ja peliä kehitettin samaan aikaan *Sekiro: Shadows Die Twicen* kanssa. Pelistä suunniteltiin klassista fantasiatarinaa.

Miyazakin mukaan on luotettava pelaajiin, että nämä keksivät mitä pitää tehdä seuraavaksi kun häneltä kysyttiin pelaajien etenemisestä. Tämä malli on perusta FromSoftwaren suunnitteluprosessissa. *Elden Ringin* avoimen pelimaailman myötä studio käytti enemmän vaivaa pelaajan opastamisessa, mutta opastaulujen sijaan he keskittyivät vastustajien vaikeusasteeseen, jolloin pelaaja havaitsee milloin ei ole oikea suunta ja taistelussa pärjääminen toimii pelaajalle vihjeenä.

Ääniraita
---------

Pelin ääniraita on julkaistu *Digital Deluxe Edition* ja *Collector's Edition* -painosten mukana. Ääniraidan säveltäjiä ovat Tsukasa Saitoh, Shoi Miyazawa, Yoshimi Kudo, Yuka Kitamura ja Tai Tomisawa.

Julkaisu
--------

Julkaisun jälkeen pelin Windows-version suorituskyky sai kielteistä palautetta ja Bandai Namco lupasi päivityksiä korjaamaan tilannetta. Korjattaviin kohtiin kuuluvat hiiren herkkyys, Easy Anti-Cheat -ohjelmiston merkistötuki sekä kuvataajuus pelaamisen aikana.
Peli on noussut julkaisupäivänä suosituimpiin peleihin Steam-palvelussa ja Twitch-palvelussa yhtäaikaisten pelaajien määrän perusteella.

Myynti
------

Peli on myynyt kahdessa viikossa 12 miljoonaa kappaletta. Marraskuuhun 2022 mennessä peli on myynyt 17,5 miljoonaa kappaletta. Helmikuussa 2023 kerrottiin, että peli on myynyt yli 20 miljoonaa kappaletta.

Vastaanotto ja palkinnot
------------------------

Elden Ring voitti Game Developers Choice Awardsissa vuoden peli -palkinnon.
Peli on saanut GameSpotin arvostelussa arvosanaksi täydet 10/10.

Peli on saanut *The Guardianin* arvostelussa täydet viisi tähteä viidestä.

Peli on saanut IGN:n arvostelussa arvosanaksi täydet 10/10.

Joulukuussa 2022 peli sai The Game Awardsissa neljä palkintoa. Peli voitti vuoden peli -palkinnon, parhaan ohjauksen, parhaan taiteellisen ohjauksen ja parhaan roolipeli palkinnot.

Toukokuussa 2023 peli sai Nebula-palkinnon parhaasta pelikäsikirjoituksesta.

Lisäsisältö
-----------

Laajennusosan *Shadow of the Erdtree* traileri julkaistiin helmikuussa 2024. Laajennus julkaistaan ladattavana sisältönä kesäkuussa 2024.

Lähteet
-------

1. 1 2 3  Elden Ring Digital Soundtrack *vgmdb.net*. Viitattu 4.3.2022. (englanniksi)
2. 1 2 3 4 5 6 7 8 9 10 11 12 13 14 15 16  Esra Krabbe: Elden Ring Is an Evolution of Dark Souls Says Creator *IGN*.  21.6.2019.  (englanniksi)
3. 1 2  Elden Ring  10.6.2021. Bandai Namco Entertainment.  (englanniksi)
4. ↑  Elden Ring delayed to February 25, 2022 *venturebeat.com*.  18.10.2021. Viitattu 11.12.2021. (englanniksi)
5. 1 2 3 4  Liam Wiseman: Elden Ring: New Plot Synopsis Revealed *nordic.ign.com*.  11.6.2021. Viitattu 25.2.2022. (englanniksi)
6. 1 2  Mitchell Saltzman: Elden Ring: The Big Hidetaka Miyazaki Interview - Summer of Gaming *nordic.ign.com*.  14.6.2021. Viitattu 22.6.2021. (englanniksi)
7. 1 2 3 4  Ed Nightingale: Dark Souls creator Hidetaka Miyazaki discusses Elden Ring difficulty *eurogamer.net*.  28.1.2022. Viitattu 31.1.2022. (englanniksi)
8. 1 2 3 4 5 6  Matt Purslow: Elden Ring Multiplayer Explained: Co-op, Invasions, and PvP Duels *nordic.ign.com*.  12.11.2021. Viitattu 31.1.2022. (englanniksi)
9. ↑  Rodriguez Nick: Elden Ring Brings Back Dark Souls Bloodstains & Messages In a New Way  16.5.2021. Screenrant. Viitattu 18.2.2022. (englanniksi)
10. ↑  Walker Ian: A Simple Hole Killed Tons Of Elden Ring Players  15.11.2021. Kotaku. Viitattu 18.2.2022. (englanniksi)
11. ↑  Elden Ring Multiplayer: How Does it Compare to Past Games?  10.11.2021. Gamegearplus. Viitattu 18.2.2022. (englanniksi)
12. ↑  Wood Austin: Elden Ring multiplayer groups will let you find friends more easily  17.6.2021. Gamesradar. Viitattu 18.2.2022. (englanniksi)
13. ↑  Emma Kent: George R.R. Martin's work on Elden Ring was "actually done years ago" *eurogamer.net*.  18.6.2021. Viitattu 22.6.2021. (englanniksi)
14. ↑  James O'Connor: Phil Spencer Has Played "Quite A Bit" Of Elden Ring, Calls It Miyazaki's "Most Ambitious Game  12.11.2020. Gamespot.  (englanniksi)
15. 1 2  Sam Wilkinson: E3 2019: Hidetaka Miyazaki and George R. R. Martin Present: Elden Ring *news.xbox.com*.  9.6.2019. Viitattu 22.1.2022. (englanniksi)
16. ↑  Bryant Francis: Hidetaka Miyazaki's advice for challenging game design: "Trust players" *gamedeveloper.com*.  28.2.2023. Viitattu 27.2.2024. (englanniksi)
17. 1 2  Tom Phillips: Bandai Namco apologises for Elden Ring performance issues *eurogamer.net*.  25.2.2022. Viitattu 25.2.2022. (englanniksi)
18. ↑  Ed Nightingale: Elden Ring hits huge peaks on Steam and Twitch *eurogamer.net*.  25.2.2022. Viitattu 25.2.2022. (englanniksi)
19. ↑  Tom Phillips: Elden Ring described as start of a "new franchise", following enormous 12m sales milestone *eurogamer.net*.  16.3.2022. Viitattu 16.3.2022. (englanniksi)
20. ↑  Victoria Kennedy: Elden Ring sales surpass 17.5m *eurogamer.net*.  15.11.2022. Viitattu 18.11.2022. (englanniksi)
21. ↑  Luke Plunkett: Elden Ring Sells 20 Million Copies, Makes Excellent Point *kotaku.com*. Viitattu 23.2.2023. (englanniksi)
22. ↑  Tamoor Hussain: Elden Ring Review In Progress - Death Of The Wild *gamespot.com*.  23.2.2022. Viitattu 23.2.2022. (englanniksi)
23. ↑  Simon Parkin: Elden Ring review – an unrivalled masterpiece of design and inventiveness *theguardian.com*.  23.2.2022. Viitattu 23.2.2022. (englanniksi)
24. ↑  Mitchell Saltzman: Elden Ring - Review *nordic.ign.com*.  23.2.2022. Viitattu 24.2.2022. (englanniksi)
25. ↑  Plant Logan: The Game Awards 2022 Winners: The Full List *nordic.ign.com*.  9.12.2022. Viitattu 9.12.2023. (englanniksi)
26. ↑  Vikki Blake: Elden Ring secures a Nebula Award for Best Game Writing *eurogamer.net*.  21.5.2023. Viitattu 24.5.2023. (englanniksi)
27. ↑  Jessica Orr: Elden Ring Shadow of the Erdtree: Everything we know *eurogamer.net*.  22.2.2024. Viitattu 27.2.2024. (englanniksi)

Aiheesta muualla
----------------

* *Elden Ring* MobyGamesissa (englanniksi)
* *Elden Ring* VGMdb-sivustolla (englanniksi)
* Virallinen sivusto (englanniksi)